[{"text_idx": "#000001", "text": "Raamatusse on koondatud fotosid olulistest su\u0308ndmustest ja erilistest hetkedest EFK 35 tegevusaasta jooksul. Raamatu koostaja on To\u0303nu Tormis ja kujundaja Mari Kaljuste."}, {"text_idx": "#000002", "text": "Kvaliteetse fotomaterjali vahendusel saab koori ajaloost va\u0308rvika ja emotsionaalse pildi. Ja\u0308a\u0308dvustatud on unikaalseid situatsioone, erinevaid esinemispaiku koos erinevate dirigentidega. Lisaks pidulikele su\u0308ndmustele ja nn paraadfotodele sisaldab tru\u0308kis karakteerseid kaadreid EFK neljast peadirigendist, aga ka olustikulisi momente pikkadelt reisidelt. Raamatu koostaja fotograaf To\u0303nu Tormis on koori ridades laulnud alates selle asutamisest 1981. aastal. Tormise so\u0303nul pu\u0308u\u0308dis ta fotod reastada kronoloogiliselt ning valida pilte, kus koor oleks peal tervikuna: \u201cEsikaanel kasutasime fotot Muhu kirikust, mille ees oleme teinud neli fotot eri aegadel ja erineva koosseisuga. Tagakaanel poseerib kammerkoor Sydney ooperimaja ees, kus oleme esinenud kolmel korral ja iga kord selle ees ka pildistanud. Andsime fotoraamatu va\u0308lja ka viis aastat tagasi, ka\u0308esolev on selle ja\u0308rg.\u201d Raamatus on ka Kaupo Kikkase, Mait Ju\u0308riado, Tarvo Hanno Varrese ja Erlend Arrase pilte. Tru\u0308kisest leiab u\u0308htlasi EFK CD-plaatide ta\u0308ieliku loetelu, ta\u0308htsamaid fakte koori ajaloost, u\u0308levaate esinemispaikadest ning koosto\u0308o\u0308partneritest \u2212 dirigentidest ja orkestritest."}]